เรียน  หัวหน้าฝ่ายบริหารทั่วไป


ด้วยขณะนี้ใกล้สิ้นปีงบประมาณ พ.ศ. 2557 (30 กันยายน 2557) ขอให้เรือนจำ/ทัณฑสถาน/สถานกักขัง ปฏิบัติตามหนังสือกรมบัญชีกลาง ด่วนที่สุด ที่ กค 0409.3/ว 222 ลงวันที่ 27 สิงหาคม 2557 หากหน่วยงานยังไม่สามารถเบิกจ่ายเงินได้แล้วเสร็จ หรือก่อหนี้ผูกพันได้ทันภายใน 30 กันยายน 2557 แต่มีความจำเป็นต้องใช้เงินนั้นต่อไป ให้ดำเนินการ ดังนี้


1. กรณีมีหนี้ผูกพัน  (จัดทำใบสั่งซื้อสั่งจ้าง (PO) แล้ว) ให้แจ้งรายละเอียดตามแบบ กง.1


2. กรณีไม่มีหนี้ผูกพัน ให้จัดทำเอกสารสำรองเงินตามคู่มือการสร้างเอกสารสำรองเงินผ่าน GFMIS Web Online (หนังสือกรมบัญชีกลาง ที่ กค 0409.3/ว 222 ลงวันที่ 30 มิถุนายน 2553)


3. กรณีงบประมาณเบิกแทนกัน (กรณีไม่มีหนี้ผูกพัน) ให้แจ้งรายละเอียดตามแบบกันเงินเบิกแทนกัน


สำหรับเงินงบประมาณปี พ.ศ. 2552 – 2556 ที่ยังเบิกจ่ายไม่แล้วเสร็จ ให้ดำเนินการ ดังนี้


1. กรณีมีหนี้ผูกพัน (จัดทำใบสั่งซื้อสั่งจ้าง (PO) แล้ว) ให้แจ้งการขยายเวลาเบิกจ่ายเงินตามแบบ ขย.1 พร้อมทั้งชี้แจงเหตุผลความจำเป็นด้วย


2. กรณีไม่มีหนี้ผูกพัน ให้จัดทำเอกสารสำรองเงินฯ และแจ้งรายละเอียดตามแบบ ขย.2 พร้อมทั้งชี้แจงเหตุผลความจำเป็นด้วย
ทั้งนี้ จัดส่งแบบฯ ทาง Fax 0 2967 6146 ภายในวันที่ 23 กันยายน พ.ศ. 2557 (กรณีค่าเครื่องใช้ส่วนตัวผู้ต้องขัง ให้รายงานภายในวันที่ 26 ก.ย. 57)หากไม่ดำเนินการภายในกำหนดเวลาดังกล่าว จะถือว่าเรือนจำ/ทัณฑสถาน/     สถานกักขัง นั้น ไม่มีความประสงค์จะใช้เงินงบประมาณดังกล่าว และมีผลให้เงินงบประมาณนั้นพับไป
หากมีข้อสงสัย ติดต่อ 0 2967 3539 และ 0 2967 6149 (สุรัสดา ฝ่ายงบประมาณ)
